रायपुर। प्रधानमंत्री नरेन्द्र मोदी गुरुवार (14 जून) को एक दिन के दौरे पर छत्तीसगढ़ आ रहे हैं। मोदी नया रायपुर स्मार्ट सिटी और भिलाई नगर में कार्यक्रमों में शामिल होंगे। पिछले तीन साल में मोदी का यह पांचवा छत्तीसगढ़ दौरा होगा। सिर्फ दो माह के भीतर छत्तीसगढ़ की उनकी यह दूसरी यात्रा होगी। मोदी केन्द्र सरकार की उड़ान योजना के तहत रायपुर से जगदलपुर तक यात्री विमान सेवा की सौगात देंगे। इससे छत्तीसगढ़ का आदिवासी बहुल बस्तर संभाग देश के हवाई यातायात के मानचित्र में शामिल हो जाएगा।